CELEX: C2007/247/65
Language: fi
Date: 2007-10-20 00:00:00
Title: Asia T-329/07: Kanne 3.9.2007 — UPS Europe ja UPS Deutschland v. komissio

20.10.2007   
            
            
               FI
            
            
               Euroopan unionin virallinen lehti
            
            
               C 247/39
            
         Kanne 3.9.2007 — UPS Europe ja UPS Deutschland v. komissio
   (Asia T-329/07)
   (2007/C 247/65)
   Oikeudenkäyntikieli: englanti
   Asianosaiset
   
      Kantajat: UPS Europe NV/SA (Bryssel, Belgia) ja UPS Deutschland Inc. & Co. OHG (Neuss, Saksa) (edustajat: asianajajat T. Ottervanger ja E. Henny)
   
      Vastaaja: Euroopan yhteisöjen komissio
   Vaatimukset
   
               —
            
            
               On katsottava EY 232 artiklan nojalla, että komissio on laiminlyönyt ratkaisun tekemisen, kun se ei ole määritellyt kantaansa kantajien komissiolle 11.5.2004 tekemän kantelun osalta.
            
         
               —
            
            
               Komissio on velvoitettava korvaamaan kantajille tästä oikeudenkäynnistä aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Kantajat väittävät, että komissio on laiminlyönyt ratkaisun tekemisen, koska se ei ole määritellyt kantaansa sen jälkeen, kun sitä on EY 232 artiklan nojalla kehotettu tekemään ratkaisu kantajien komissiolle 11.5.2004 tekemästä kantelusta, joka koski väitettyä Saksan Deutsche Postille muun muassa valtiontakausten, Deutsche Postin eläkesäätiölle annettujen avustusten ja lukuisia lakisääteisiä velvollisuuksia koskevien vapautusten muodossa myöntämää lainvastaista valtion tukea.
   Kantajat väittävät kanteensa tueksi, että komission edellytetään tutkivan huolellisesti ja puolueettomasti kantelun, joka erityisesti kuuluu komissiolla olevaan yksinomaiseen toimivaltaan arvioida tukitoimien soveltuvuutta yhteismarkkinoille.
   Lisäksi kantajat väittävät, että EY 232 artiklaa on tulkittava siten, että siinä annetaan yksityishenkilöille tai yrityksille oikeus nostaa laiminlyöntikanne toimielintä vastaan sen perusteella, että tämä on laiminlyönyt toteuttaa sellaiset toimet, jotka olisivat koskeneet niitä suoraan ja erikseen, vaikka näitä toimia ei olisikaan osoitettu niille.
   Lopuksi kantajat väittävät, että komission laiminlyömien toimien voidaan katsoa koskevan kantajia suoraan ja erikseen, koska ne ovat Deutsche Postin kanssa kilpailevia yrityksiä.